Ennen lainapäätöksen tekemistä jokainen pankki ja rahoituslaitos tekee hakijasta erillisen riskiarvion. Tätä kautta pankit ja rahoituslaitokset arvioivat hakijan maksukyvyn mahdollisimman tarkkaan tarkistamalla muun muassa hakijan luottotiedot, aikaisemmat velat sekä kuukausitulot. Mitä paremman maksukyvyn hakija pystyy esittämään, sitä edullisemmalla korolla varustettua kulutusluottoa hän tulee saamaan. Korkoa on mahdollista neuvotella alemmaksi hakemalla lainaa yhdessä toisen hakijan kanssa, joka voi olla esimerkiksi avio- tai avopuoliso. Kulutusluoton korko muodostuu pankin tekemän riskiarvion lisäksi lainasummasta, laina-ajasta ja siitä, onko hakija asettanut lainalleen vakuuksia vai ei. Tämän lisäksi lainalle asetetaan korkoprosentti, joka voi olla kiinteä korko tai viitekorkoon sidottu korko. Tämän päälle lisätään vielä kaikki muut lainaan liittyvät kulut. Nämä kulut yhdessä lainan koron kanssa muodostavat lainan todellisen vuosikoron, jossa on otettu huomioon kaikki lainaan liittyvät kulut. Juuri todellinen vuosikorko kertoo, kuinka suureksi lainan todelliset kustannukset tulevat kasvamaan. Tästä syystä lainojen vertailu palvelumme kautta on tärkeää, sillä me otamme huomioon lainavertailussa nimenomaan lainatarjousten todelliset vuosikorot, minkä ansiosta saat täsmällisen kuvan siitä, mitä lainasi tulee sinulle lopulta kustantamaan.